Respective d'a suya carrera politica, encara que procedeba d'una familia d'orichen plebeyo, ocupó os cargos que gosaban ocupar os politicos romans d'ixas envueltas mientres o suyo cursus honorum: qüestor, tribuno d'a plebe y senador, estando dimpués forachitato d'o Senato de Roma. Mientres a Segunda Guerra Civil d'a Republica Romana, luitó a favor de Chulio César contra Cneu Pompeyo Magno, estando recompensato por César dimpués d'a suya victoria con a suya readmisión en o Senato, con o cargo de pretor y con o suyo nombramiento como gubernador d'a provincia romana d' Africa Nova. Albandonó a vida politica luego de l'asasinato de Chulio César.